# Alice Masaryková

### Z Wikipédie

Alice Masaryková
zakladateľka sociálnej práce v Čechách a na Slovensku, zakladateľka Československého červeného kríža
Narodenie | 3. máj 1879 Viedeň
Úmrtie | 5. november 1966 Chicago
Pozri aj Biografický portál

Alice Masaryková (*3. máj 1879, Viedeň – †5. november 1966, Chicago) bola verejná činiteľka, zakladateľka Československého červeného kríža, bojovala za zlepšenie sociálnej situácie a vzdelávania žien, charitatívna a osvetová pracovníčka.

## [úprava] Život

Narodila sa vo Viedni, ale od roku 1882 žila v Prahe. Tu študovala na meštianskej škole a na dievčenskom gymnáziu. V rokoch 1898 až 1899 študovala na Lekárskej fakulte, 1899 – 1900 históriu, filozofia a sociológiu na Filozofickej fakulte Univerzity Karlovej; v rokoch 1901 – 1902 študovala na univerzite v Berlíne, o rok neskôr postgraduálne históriu a ekonómiu v Lipsku. Od 1904 do 1906 bola na študijnom pobyte v Chicagu, USA; v roku 1939 získala titul PhDr. na univerzite v Pittsburgu.

## [úprava] Dielo

V roku 1919 založila Československý červený kríž. V roku 1918 spolu s Annou Berkovcovou založila Vyšší školu sociální práce pro mladé ženy v Prahe, neskôr sa premenovala na Vyšší školu sociálního zabezpečení.

Na Slovensku sa podieľala a organizovala osvetovú činnosť, určenú pre matky s malými deťmi, zriaďovala jasle a domovy pre opustené deti, školy pre ženské povolania a vzdelávanie sociálno-zdravotnícke pracovníčky. Angažovala sa aj v spolku Živena (bola jeho čestnou predsedníčkou). V roku 1960 publikovala v Pittsburgu knihu spomienok, v Prahe vyšla r. 1994 pod názvom Dětství a mládí.

## [úprava] Literatúra

ĎURANOVÁ, Ľ. – ŠOURKOVÁ, A. – TÁBORECKÁ, A. (ed.). 2003. Lexikón slovenských žien. Martin : Národný biografický ústav Slovenskej národnej knižnice.

"Alice Masaryková". In Sociální revue. Dostupné na [1].

Zdroj: "http://sk.wikipedia.org../../../a/l/i/Alice_Masarykov%C3%A1_575d.html"

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky